На основу члана 5. став 1. Правилника о поступку и критеријумима за доделу средстава из буџета општине Беочин удружењима, за реализовање програма од јавног интереса за општину Беочин („Службени лист општине Беочин“ број 13/19) и члана 63. став 1. тачка 9. Статута општине Беочин („Службени лист општине Беочин“ бр. 3/19), а везано за Одлуку о буџету општине Беочин за 2025. годину („Службени лист општине Беочин“ бр. 24/2024), Председница општине Беочин дана 06.03.2025. године расписује

**ЈАВНИ КОНКУРС**

**ЗА ДОДЕЛУ СРЕДСТАВА ИЗ БУЏЕТА ОПШТИНЕ БЕОЧИН**

**ЗА 2025. ГОДИНУ УДРУЖЕЊИМА, ЗА РЕАЛИЗОВАЊЕ ПРОГРАМА ОД ИНТЕРЕСА ЗА ОПШТИНУ БЕОЧИН**

**I ОБЛАСТИ ОД ЈАВНОГ ИНТЕРЕСА ЗА КОЈЕ СЕ КОНКУРС РАСПИСУЈЕ И ОБИМ СРЕДСТАВА КОЈИ СЕ ДОДЕЉУЈЕ**

Јавни конкурс се расписује за доделу средстава из буџета општине Беочин за 2025. годину и то за програме и пројекте удружења чије је деловање везано за следеће области од јавног инереса:

1. социјалне заштите;
2. борачко-инвалидске заштите;
3. заштите лица са инвалидитетом;
4. заштите интерно расељених лица са Косова и Метохије и избеглица;
5. друштвене бриге о деци;
6. подстицање наталита;
7. помоћи старима;
8. здравствене заштите;
9. заштите и промовисања људских и мањинских права;
10. заштите потрошача;
11. образовања, науке, културе и информисања;
12. неговања и очувања народне традиције;
13. заштите животне средине, заштите животиња и одрживи развој;
14. унапређење развоја туризма;
15. хуманитарни програми и други програми у којима удружуње искључиво и

непосредно следи јавне потребе

1. садржаји из различитих сфера, који афирмишу сарадњу на домаћем и

међународном нивоу, а у сврху промовисања општине Беочин.

Средства за финансирање програма и пројеката су планирана у оквиру раздела 5.-Општинска управа, Програм -1201 Развој културе и информисања, Програмска активност- 0002- Јачање културне продукције и уметничког стваралаштва, Функција 820- Услуге културе, Економска класификација 481000, Дотације невладиним организацијама у износу од 2.800.000,00 динара.

Јавни конкурс се објављује на званичној интернет презентацији општине Беочин [www.beocin.rs](http://www.beocin.rs/), порталу е-Управе и огласној табли општине Беочин.

**II СУБЈЕКТИ КОЈИ ИМАЈУ ПРАВО ПРИЈАВЕ НА КОНКУРС**

Право да учестују на јавном конкурсу имају удружења са територије општине Беочин која су уписана у регистар надлежног органа најмање три године и која програм реализују у интересу грађана општине Беочин.

Удружење може учествовати са једним предлогом програма на једном јавном конкурсу.

Програм који се финансира или суфинансира средствима буџета општине Беочин

мора бити реализован до истека буџетске године.

**III МЕСТО И РОК ЗА ПОДНОШЕЊЕ ПРИЈАВА**

Пријаве на конкурс се подносе Комисији за доделу средстава из буџета општине Беочин удружењима, за реализовање програма од јавног интереса за општину Беочин, Светосавска 25, 21300 Беочин, са назнаком: „не отватрати – Пријава на Јавни конкурс за доделу средстава удружењима за реализовање програма од јавног интереса за општину Беочин“.

Пријаве се предају на писарницу Општинске управе општине Беочин или се шаљу поштом (препорученом пошиљком). Благовременом доставом се сматра препоручена пошиљка предата пошти најкасније до истека последњег дана рока Јавног конкурса (печат поште), без обзира на датум приспећа. Име и адресу подносиоца пријаве потребно је назначити на полеђини коверте.

Пријаве се подносе на јединственим обрасцима који се могу преузети на писарници Општинске управе општине Беочин, Светосавска 25 или са сајта општине Беочин [www.beocin.rs](http://www.beocin.rs/)

Валидним ће бити сматране само пријаве послате на овим обрасцима.

Пријаве на јавни конкурс подносе се у року од 15 дана од дана објављивања конкурса на званичној интернет страници општине Беочин и на огласној табли Општинске управе општине Беочин.

Неблаговремене и непотпуне пријаве, као и пријаве које нису у складу са условима јавног конкурса, неће бити разматране.

**IV ПОТРЕБНА ДОКУМЕНТАЦИЈА**

Пријава на Јавни конкурс подноси се Комисији на Обрасцу 1 - „Пријава на конкурс“ уз коју се подноси следећа документација:

1. Образац 2 «Предлог програма»;
2. Образац 3 «Предлог финансијског плана за реализацију програма»;
3. копија решења о упису у Регистар у Агенције за привредне регистре (АПР);
4. копија ПИБ обрасца;
5. број подрачуна отвореног код надлежне службе трезора;

6. копија картона депонованих потписа;

7. копија Статута учесника конкурса;

8. извештај о утрошку буџетских средстава, односно реализације програма из претходне

године (уколико су била додељена);

9. другу документацију (по процени подносиоца захтева) која је од значаја за доделу

средстава (нпр. извештај о раду).

**V КРИТЕРИЈУМИ И МЕРИЛА ЗА ДОДЕЛУ СРЕДСТАВА**

Критеријуми и начин бодовања чијом применом се врши вредновање и рангирање пријављених програма прописани су чланом 10. Правилника о поступку и критеријумима за доделу средстава из буџета општине Беочин удружењима, за реализовање програма од јавног интереса за општину Беочин („Службени лист општине Беочин“ број 13/19).

**VI РОК ЗА ДОНОШЕЊЕ ОДЛУКЕ И НАЧИН ОБЈАВЉИВАЊА ОДЛУКЕ**

По завршетку Јавног конкурса, Комисија утврђује листу вредновања и рангирања пријављених предлога програма у року који не може бити дужи од 60 дана од истека рока за подношење пријава и листу објављује на званичној интернет презентацији општине Беочин и огласној табли Општинске управе општине Беочин.

На листу вредновања и рангирања учесници имају право приговора у року од 8 дана од дана њеног објављивања.

О приговору одлучује Комисија у року од 15 дана од дана пријема приговора.

По истеку рока за приговор Комисија израђује Извештај о спроведеном јавном конкурсу и Предлог Одлуке о избору програма који ће се финансирати или суфинансирати из буџета општине Беочин и доставља га Општинском већу општине Беочин.

На основу достављеног Предлога Комисије Општинско веће доноси Одлуку о избору програма и висини додељених средстава.

Одлука Општинског већа је коначна и објављује се на званичној интернет презентацији општине Беочин, порталу е-Управе и огласној табли Општинске управе општине Беочин.

**VII ОСТАЛЕ НАПОМЕНЕ**

Заинтересована лица додатне информације у вези са пријавом могу добити путем телефона 021/870-260, контакт особа Маја Болта.

ПРЕДСЕДНИК ОПШТИНЕ

Број: 01-401-78/2025

Дана: 06.03.2025. године

Б Е О Ч И Н

Председница општине

\_\_\_\_\_\_\_\_\_\_\_\_\_\_\_\_\_\_\_\_\_\_

Биљана Јанковић